Gabapentin

Gabapentin, yang dijual di bawah jenama Neurontin, ialah ubat anti-kejang yang digunakan untuk dalam rawatan sawan separa, sakit neuropatik, kilat panas dan sindrom kaki resah. Ia adalah antara ubatan yang disyorkan sebagai sebahagian daripada rawatan permulaan bagi rawaran neuropati diabetik, neuralgia postherpetik dan sakit neuropatik pusat. Kira-kira 15% penghidap neuropati diabetik atau neuralgia postherpetik mendapat manfaat melalui pengambilan ubat ini. Gabapentin diambil melalui mulut.

Kesan sampingan ringan yang biasa dialami ekoran pengambilan ubat ini adalah mengantuk dan pening. Kesan sampingan serius yang boleh dilihat diantaranya adalah peningkatkan perasaan untuk membunuh diri, tingkah laku agresif dan tindak balas seolah pengambilan dadah terlarang. Tidak ada bukti jelas mengenai kesan pengambilan ketika hamil ataupun menyusukan bayi. Dos yang rendah adalah disyorkan bagi pesakit dengan masalah fungsi buah pinggang. Gabapentin antara lain dikenali sebagai gabapentinid. Ia mempunyai struktur molekul yang serupa dengan neurotransmitter γ-aminobutyric acid (GABA) dan bertindak dengan menghalang saluran kalsium tertentu.

Gabapentin pertama kali diluluskan untuk digunakan pada tahun 1993.  Ubatan ini mula wujud sebagai ubat generik di Amerika Syarikat sejak 2004. Harga borong di negara membangun setakat 2015 adalah kira-kira  sebulan; di Amerika Syarikat, ia adalah AS$100 hingga AS$200. Semasa 1990-an, Parke-Davis, anak syarikat Pfizer, telah mengalakkan pakar perubatan di Amerika Syarikat secara tidak sah, untuk menggunakan gabapentin untuk kegunaan yang tidak diluluskan.  Mereka telah membayar berjuta-juta dolar untuk menyelesaikan tindakan undang-undang mengenai aktiviti ini.

 Rujukan 

Kategori:Kesihatan
Kategori:Neurologi
Kategori:Psikologi